משורר וילד
על חוף הכנרת 1961, לילה של קיץ אוויר של קטיפה ; אור סירות דייגים משתקף על המים, רוח קלה נעימה כמו לטיפה ; ירח תפוז-דם בא לפתע מסוריה, מסוק שחולף מרטיט את האוויר ; משורר וילד נפגשים בשיר. ; "אני יהודי נודד מניו ג`רזי ביטניק עם סדק באונה השמאלית ; בוכה קדיש מטורף על אמי המשוגעת בקצב הבלוז במנהטן תחתית ; משורר יחף מרחף אין לי מולדת העולם הוא ביתי ; מיסטיקן מזוקן מעושן לא מכאן מערבב חומרים מתגרה במותי" ; "אני ילד קטן מערבות רמת - גן הולך הרבה להצגות יומיות ; עומד מול הראי מקשקש באנגלית דוהר על סוס דמיוני ברחובות ; כמו אינדיאני זקן מדליק מדורה בפרדס נטוש בחופש הגדול ; כשיש אזעקה אני רץ למקלט ממלא שקי יוטה בחול" ; ירח תפוז-דם בא לפתע מסוריה, מסוק שחולף מרטיט את האוויר ; משורר וילד נפגשים בשיר. ; "אני משורר השינוי הגדול זה יתחיל מהרדיו, שים לב לשירים, ; אתה תגדל ותראה איך הכול יתחשמל האוויר יתמלא בצלילים חדשים, ; השיער שלך ילד יצמח ויפרח אתה תראה קולות תקשיב לצבעים, ; ראש חדש יעלה ויזרח גלי קול ימוטטו בניינים" ; "אני ילד שהולך לצבא בקרוב ואתה באמריקה תצא למרחב ; תיסע כל הלילה תגלגל סיפורים כשאני אחזור הלום מהקרב ; כאן בשנות השישים צנחנים חמושים יהיו מקום ראשון במצעד ; מוסיקאים קשי לילה ילדי הפליטים ינגנו בין קטיושה לסקאד". ; ירח תפוז-דם בא לפתע מסוריה, מסוק שחולף מרטיט את האוויר ; משורר וילד נפגשים בשיר. ; על חוף הכנרת, שנות האלפיים, המשורר כבר לא כאן הוא נודד בשמים ; והילד כבר איש, יושב על המזח, קם פתאום ממקומו והולך על המים.; 